Αστραία (μυθολογία)

1. Κόρη του «πατρός ανδρών τε θεών» Δία και της θεάς της δικαιοσύνης Θέμιδας. Κατά άλλους κόρη του Τιτάνα Αστραίου και της Ηούς (Ηώ = Αυγή). Πρόσφερε τη βοήθειά της κατά την Τιτανομαχία υπέρ του Δία. Αυτός την τίμησε με το να της δώσει το δικαίωμα να οδηγεί τον κεραυνό στον στόχο του. Από αυτό η Αστραία έγινε η προσωποποίηση της Δικαιοσύνης, από την πλευρά της επόπτευσης, και συχνά προσφωνούταν ως Θεία Δίκη.

«Θεία δίκη, θα πέσει φωτιά να μας κάψει»!
 * Από αυτή την προσφώνηση παραμένει μέχρι και σήμερα σε χρήση στη νεοελληνική η λαϊκή έκφραση:

Κατά τον Οβίδιο και τον Ησίοδο η Αστραία κατοικούσε στη Γη μέχρι την περίοδο του Χρυσού Γένους, γι΄ αυτό και οι αρχαίοι ποιητές ονόμαζαν την εποχή εκείνη και «εποχή της Αστραίας».

Ύστερα, απογοητευμένη από τις ηθελημένες αλλοιώσεις του πνεύματος της Δικαιοσύνης που επέφεραν οι άνθρωποι, (κατάπτωση αξιών), μετά την Αιδώ, που πρώτη εγκατέλειψε τη Γη, και αντ΄ αυτής εγκαταστάθηκε το Έγκλημα, μετέβη στον Όλυμπο και από εκεί στον Ουρανό όπου και εισήλθε στον αστερισμό της Παρθένου (επειδή περέμεινε αγνή παρθένα κακών).

Εικονίζεται ως επί το πλείστον να κρατά στο δεξί χέρι ζυγό με ένα κλαδί φοίνικα, ενώ στο αριστερό ένα στάχυ ή ξίφος. Μια άλλη απεικόνισή της είναι αυτή κατά την οποία στο δεξί κρατά κλαδί ελιάς και στο αριστερό το Κέρας της Αμάλθειας.

2. Επίσης με το ίδιο όνομα φέρεται κόρη του Μίνωα και της Πασιφάης.


 * Ο αστεροειδής 5 Αστραία (5 Astraea), ένας από τους πρώτους που ανακαλύφθηκαν, πήρε το όνομά του από το μυθικό αυτό πρόσωπο.

Κατηγορία:Αρχαίοι Κρήτες

Κατηγορία:Πρόσωπα της ελληνικής μυθολογίας

Κατηγορία:Θεότητες της ελληνικής μυθολογίας

Астрея Astrea Astraea (Mythologie) Astraea (mythology) Astrea (mitología) Astraia Astrée (mythologie) Asztraia Astrea (divinità) アストライアー Astraja Astraea (mythologie) Majra Astreia Astraia แอสเทรีย 阿斯特莉亞